Document ID: 32014R0491

KOMISIJAS REGULA (ES) Nr. 491/2014
(2014. gada 5. maijs),
ar kuru groza Eiropas Parlamenta un Padomes Regulas (EK) Nr. 396/2005 II un III pielikumu attiecībā uz ametoktradīna, azoksistrobīna, cikloksidima, ciflutrīna, dinotefurāna, fenbukonazola, fenvalerāta, fludioksonila, fluopirama, flutriafola, fluksapiroksāda, glufozinātamonija, imidakloprīda, indoksakarba, MCPA, metoksifenozīda, pentiopirāda, spinetorāma un trifloksistrobīna maksimālajiem atlieku līmeņiem konkrētos produktos vai uz tiem
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu,
tā kā:
(1)
Pēc Pārtikas kodeksa komisijas pesticīdu atlieku komitejas (CCPR) ierosinājuma Pārtikas kodeksa komisija (CAC) (2)2013. gada 5. jūlijā pieņēma Codex Alimentarius maksimālos atlieku līmeņus (CXL) attiecībā uz ametoktradīnu, azoksistrobīnu, buprofezīnu, karbofurānu, hlortalonilu, cikloksidimu, ciflutrīnu, ciromazīnu, dihlorvosu, dikofolu, diflubenzuronu, dinotefurānu, esfenvalerātu, etofenproksu, fenbukonazolu, fenvalerātu, fludioksonilu, fluopiramu, flutriafolu, fluksapiroksādu, glufozinātamoniju, heksitiazoksu, imidakloprīdu, indoksakarbu, MCPA, metoksifenozīdu, pentiopirādu, forātu, piraklostrobīnu, saflufenacilu, sedaksānu, spinetorāmu, spirotetramātu, sulfoksafloru un trifloksistrobīnu.
(2)
Šo vielu maksimālie atlieku līmeņi (MAL) ir noteikti Regulā (EK) Nr. 396/2005, izņemot dinotefurāna, sedaksāna un sulfoksaflora MAL. Dinotefurāns, sedaksāns un sulfoksaflors nav iekļauti Regulas (EK) Nr. 396/2005 IV pielikumā, tāpēc uz tiem attiecas 18. panta 1. punkta b) apakšpunktā noteiktā noklusējuma vērtība - 0,01 mg/kg.
(3)
Saskaņā ar PTO Nolīgumu par sanitāro un fitosanitāro pasākumu piemērošanu (SPS nolīgums), MAL būtu jāpielāgo starptautiskajiem standartiem, izņemot gadījumus, kad ir zinātnisks pamats saglabāt augstāka līmeņa aizsardzību, nekā starptautiskajā standartā paredzēts.
(4)
Attiecīgi Savienība CCPR iesniedza atrunu par ierosinātajiem MAL attiecībā uz šādām pesticīdu/produktu kombinācijām: ametoktradīns (krustziežu dzimtas dārzeņi; lapu dārzeņi; loki); buprofezīns (tēja); hlortalonils (visi produkti); cikloksidims (krustziežu dzimtas dārzeņi; olas); ciromazīns (visi produkti); dihlorvoss (olas; mājputnu gaļa (pārtikai izmantojami subprodukti, tauki, gaļa); rīsi; kvieši); dikofols (tēja); diflubenzurons (visi produkti); dinotefurāns (krustzieži; augļu dārzeņi; lapu dārzeņi, izņemot ūdenskreses); fenvalerāts (Ķīnas brokoļi); fluksapiroksāds (augļi - kauleņi); glufozinātamonijs (dažādi tropu un subtropu augļi; jāņogas un upenes; kartupeļi; augļi - kauleņi); heksitiazokss (visi produkti); imidakloprīds (selerijas); metoksifenozīds (ķirbjaugi); pentiopirāds (ziedkopu krustzieži; augļi - kauleņi; lapu dārzeņi); forāts (visi produkti); saflufenacils (visi produkti); spinetorāms (selerijas; spināti un krustziežu dzimtas dārzeņi); un sulfoksaflors (visi produkti).
(5)
Tādēļ ametoktradīna, azoksistrobīna, cikloksidima, ciflutrīna, dinotefurāna, fenbukonazola, fenvalerāta, fludioksonila, fluopirama, flutriafola, fluksapiroksāda, glufozinātamonija, imidakloprīda, indoksakarba, MCPA, metoksifenozīda, pentiopirāda, spinetorāma un trifloksistrobīna CXL būtu jāiekļauj Regulā (EK) Nr. 396/2005 kā MAL, izņemot gadījumus, kad tie attiecas uz produktiem, kuri minētās regulas I pielikumā nav minēti, vai kad tie ir noteikti zemāki par esošajiem MAL. Šie CXL ir nekaitīgi patērētājiem Savienībā (3).
(6)
Savukārt fenvalerāta un fludioksonila MAL attiecībā uz vairākām precēm tika noteikti ar Komisijas Regulu (ES) Nr. 79/2014 (4). Tā kā minēto regulu piemēro no 2014. gada 19. augusta, būtu lietderīgi ar šo regulu noteiktos fenvalerāta un fludioksonila MAL piemērot no tā paša datuma.
(7)
Tādēļ attiecīgi būtu jāgroza Regula (EK) Nr. 396/2005.
(8)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 396/2005 II un III pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Tomēr attiecībā uz fenvalerāta un fludioksonila MAL mango augļos ar kodu 0163030 to piemēro no 2014. gada 19. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 5. maijā

Labels: 0
3
17
6